Document ID: 31996R1260

KOMMISSIONENS FORORDNING (EF) Nr. 1260/96 af 1. juli 1996 om definitiv fastsættelse for produktionsåret 1995/96 af støttebeløbet for bomuld fra den 1. juni 1995 til den 31. marts 1996
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til akten vedrørende Grækenlands tiltrædelse, særlig punkt 3 og 10 i protokol nr. 4 om bomuld, senest ændret ved Rådets forordning (EF) nr. 1553/95 (1),
under henvisning til Rådets forordning (EF) nr. 1554/95 af 29. juni 1995 om fastsættelse af almindelige regler for støtteordningen vedrørende bomuld og om ophævelse af forordning (EØF) nr. 2169/81 (2), særlig artikel 5, stk. 1, og
ud fra følgende betragtninger:
Ved udgangen af juni 1995 vedtog Rådet tilpasninger af støtteordningen for bomuld fra produktionsåret 1995/96; disse tilpasninger omfattede bl.a. nedsættelse af målprisen, anvendelse af en ny stabilisatorordning, der er baseret på de nationale garantimængder, hensyntagen til de disponible budgetmidler efter anvendelsen af nedsættelsen for overskridelsen af de nationale garantimængder med henblik på en forhøjelse af støtten samt ændringer i metoden for fastlæggelse af verdensmarkedsprisen for ikke-egreneret bomuld;
de støttebeløb for produktionsåret 1995/96, der er fastsat for perioden fra 1. juni til 5. juli 1995, blev foreløbigt fastlagt på grundlag af målprisen og reglerne for støtteordningen for denne periode; de støttebeløb, der var fastsat for perioden fra 6. juli til 31. august 1995, blev foreløbigt fastlagt på grundlag af en nedsættelse af den anslåede produktion i hver medlemsstat i forhold til hver medlemsstats garantimængde samt på grundlag af den tidligere metode for beregning af verdensmarkedsprisen for ikke-egreneret bomuld; fra den 1. september 1995 er verdensmarkedsprisen for ikke-egreneret bomuld regelmæssigt blevet fastsat efter alle de regler, der gælder fra nævnte dato;
Kommissionens forordning (EF) nr. 1090/96 (3) fastsatte for produktionsåret 1995/96 den faktiske produktion af ikke-egreneret bomuld, det beløb, hvormed målprisen i hver medlemsstat nedsættes efter artikel 6 i forordning (EF) nr. 1554/95, og forhøjelsen af støttebeløbet efter artikel 2, stk. 4, i Rådets forordning (EØF) nr. 1964/87 (4), senest ændret ved forordning (EF) nr. 1553/95;
ifølge artikel 5, stk. 1, i Kommissionens forordning (EØF) nr. 1201/89 af 3. maj 1989 om gennemførelsesbestemmelser for støtteordningen for bomuld (5), senest ændret ved forordning (EF) nr. 905/96 (6), skal der inden den 15. juli fastsættes et støttebeløb for ikke-egreneret bomuld for hver periode, som der er fastlagt en verdensmarkedspris for;
støttebeløbene for produktionsåret 1995/96 bør derfor fastsættes definitivt -
UDSTEDT FØLGENDE FORORDNING:
Artikel 1
1. De støttebeløb for ikke-egreneret bomuld, der er anført i Kommissionens forordning (EF) nr. 1234/95 (7), (EF) nr. 1262/95 (8), (EF) nr. 1296/95 (9), (EF) nr. 1311/95 (10), (EF) nr. 1332/95 (11), (EF) nr. 1344/95 (12), (EF) nr. 1409/95 (13), (EF) nr. 1457/95 (14), (EF) nr. 1583/95 (15), (EF) nr. 1642/95 (16), (EF) nr. 1679/95 (17), (EF) nr. 1694/95 (18), (EF) nr. 1737/95 (19), (EF) nr. 1784/95 (20), (EF) nr. 1899/95 (21), (EF) nr. 1908/95 (22), (EF) nr. 1931/95 (23), (EF) nr. 2012/95 (24), (EF) nr. 2020/95 (25), (EF) nr. 2042/95 (26) og (EF) nr. 2055/95 (27), ændres til beløbene i bilaget til nærværende forordning og fastsættes definitivt fra ikrafttrædelsen af hver af de pågældende forordninger.
2. De støttebeløb for ikke-egreneret bomuld, der svarer til de verdensmarkedspriser, der er fastsat i Kommissionens forordning (EF) nr. 2095/95 (28), (EF) nr. 2157/95 (29), (EF) nr. 2185/95 (30), (EF) nr. 2191/95 (31), (EF) nr. 2205/95 (32), (EF) nr. 2227/95 (33), (EF) nr. 2244/95 (34), (EF) nr. 2258/95 (35), (EF) nr. 2300/95 (36), (EF) nr. 2368/95 (37), (EF) nr. 2439/95 (38), (EF) nr. 2560/95 (39), (EF) nr. 2768/95 (40), (EF) nr. 3038/95 (41), (EF) nr. 64/96 (42), (EF) nr. 115/96 (43), (EF) nr. 174/96 (44), (EF) nr. 318/96 (45), (EF) nr. 359/96 (46), (EF) nr. 370/96 (47), (EF) nr. 475/96 (48) og (EF) nr. 544/96 (49), er anført i bilaget til nærværende forordning og fastsættes definitivt fra ikrafttrædelsen af hver af de pågældende forordninger.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 1. juli 1996.

Labels: 17
19
5
6
18